
Parlamentul  României

Camera  Deputaţilor

Comisia pentru industrii si servicii

PLx.61/2012                                                                        Bucureşti 8.05.2012       
                                                                                                23/70/2012
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările şi completările ulterioare, vă înaintăm alăturat, Raportul asupra  proiectului de Lege pentru aprobarea Ordonanţei de urgenţă a Guvernului nr.  126/2011 privind echipamentele sub presiune transportabile, transmis cu adresa PL.x 61 din 10 aprilie 2012 şi înregistrat cu nr. 23/70/2012.

Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE
Iulian Iancu

Parlamentul  României

Camera  Deputaţilor

Comisia pentru industrii si servicii

PLx. 61/2012                                                                                          Nr.23/70/2012
RAPORT  
asupra proiectului de Lege pentru aprobarea Ordonanţei  de urgenţă a Guvernului nr. 126/2011 privind echipamentele sub presiune transportabile

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată  pentru dezbatere în fond, în procedură de urgenţă, cu proiectul de Lege pentru  aprobarea Ordonanţei  de urgenţă a Guvernului nr. 126/2011 privind echipamentele sub presiune transportabile, transmis cu adresa PL.x 61 din 10 aprilie 2012 şi înregistrat cu nr. 23/70/2012.
Senatul în calitate de primă Cameră sesizată a adoptat proiectul de lege în forma iniţială,  în condiţiile art. 115 alin. (5) teza a III-a din Constituţia României, republicată.

Potrivit prevederilor art. 75 alin. (1) şi (3) din Constituţia României, republicată, Camera Deputaţilor este Camera decizională pentru acest proiect de lege.

Ordonanţa are ca obiect stabilirea regulilor privind echipamentele sub presiune transportabile, în scopul de a îmbunătăţi siguranţa acestora şi de a asigura libera lor circulaţie, inclusiv de a introduce, pune la dispoziţie pe piaţă şi utilizare a acestora pe teritoriul Uniunii Europene. Totodată, proiectul vizează abrogarea Hotărârii Guvernului nr.941/2003 privind stabilirea condiţiilor de introducere pe piaţă şi utilizare repetată a echipamentelor sub presiune transportabile, cu modificările şi completările ulterioare, precum şi a Ordinului ministrului industriei şi resurselor nr. 113/2001 privind aprobarea unor reglementări tehnice pentru recipiente-butelii, cu modificările şi completările ulterioare.

Din punct de vedere al dreptului european, proiectul de Ordonanţă de urgenţă are drept scop transpunerea dispoziţiilor Directivei 2010/35/UE a Parlamentului European şi a Consiliului privind echipamentele sub presiune transportabile şi de abrogare a Directivelor 76/767/CEE, 84/525/CEE, 84/526/CEE, 84/527/CEE şi 1999/36/CE, în vederea asigurării armonizării legislaţiei interne cu evoluţia acquis-ului european.

Comisia juridică, de disciplină şi imunităţi a avizat favorabil proiectul de Lege, aviz transmis cu adresa nr.PLx. 61/18.04.2012. 
Consiliul Legislativ a avizat favorabil  proiectul de Lege, cu unele observaţii şi propuneri, aviz transmis cu adresa nr. 1344 din 19.12.2011.
Membrii Comisiei pentru industrii şi servicii au examinat proiectul de lege în şedinţa din 8 mai 2012 şi au hotărât, cu majoritate de voturi, să propună plenului Camerei Deputaţilor dezbaterea şi adoptarea acestui proiect de lege în forma adoptată de Senat.


La lucrările comisiei au participat invitaţi din partea Ministerului Economiei, Comerţului şi Mediului de Afaceri domnul Dumitrescu Viorel - consilier. 

La lucrările comisiei au fost prezenţi 29 de deputaţi din totalul de 30 de deputaţi membri ai comisiei.
Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE
Iulian Iancu
        Consilier parlamentar,

         
Viorica Petraşcu

